CELEX: 62020TN0453
Language: lt
Date: 2020-07-14 00:00:00
Title: Byla T-453/20: 2020 m. liepos 14 d. pareikštas ieškinys byloje KZ / Komisija

31.8.2020   
            
            
               LT
            
            
               Europos Sąjungos oficialusis leidinys
            
            
               C 287/41
            
         
      2020 m. liepos 14 d. pareikštas ieškinys byloje KZ / Komisija
      
      (Byla T-453/20)
      (2020/C 287/61)
      Proceso kalba: prancūzų
      
         Šalys
      
      
         Ieškovas: KZ, atstovaujamas advokatės N. de Montigny
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2019 m. lapkričio 14 d. administraciniame pranešime Nr. 32-2019/14.11.2019 pateiktą paaukštintų pareigūnų sąrašą tiek, kiek jame nėra ieškovo pavardės;
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi vieninteliu pagrindu, grindžiamu neteisėtumo prieštaravimu, pateiktu dėl Europos Sąjungos pareigūnų tarnybos nuostatų (toliau – Nuostatai) 45 straipsnio bendrųjų įgyvendinimo nuostatų (toliau – BĮN). Ieškovas ginčija Komisijos aiškinimą, kad Nuostatų 40 straipsnio 3 dalis reiškia, jog pareigūnai, dėl asmeninių priežasčių atostogaujantys Paskyrimų tarnybos sprendimo dėl paaukštinimo priėmimo dieną, negali būti paaukštinti per taip užbaigtą paaukštinimo procedūrą. Priešingai, ieškovas tvirtina, kad Nuostatų 40 straipsnio 3 dalis turi būti aiškinama teleologiniu ir sisteminiu būdu, ir mano, kad Komisija, pateikdama savo aiškinimą, pažeidžia teisę į paaukštinimą, kaip tai suprantama pagal Nuostatų 45 straipsnį. Jo teigimu Komisija pažeidžia ir teisinio saugumo bei statutinių nuostatų, kurioms priskiriamos ir šios BĮN, nuoseklumo principus, ir vienodo požiūrio principą vystantis karjerai pagal Nuostatų 5 straipsnio 5 dalį. Galiausiai jis priekaištauja dėl BĮN įgyvendinimo pasekmių logikos ir proporcingumo nebuvimo.